གོང་གསལ་ཐོལ་བྱུང་རྟོགས་པའི་རྣམ་པ་བཞི་པོ་དེ་རང་རེའི་ལོ་ཙཱའི་བྱ་བའི་འཇུག་ངོགས་སུ་ཡང་རྟག་ཏུ་འཕྲད་པ་དཔེར་ན།བསྒྱུར་བྱའི་མ་ཡིག་གི་བརྗོད་བྱའི་ཚིག་དོན་གསལ་རྟོགས་བྱུང་ཡང་བརྡ་སྒྱུར་གནས་ལ་འཚམ་པའི་མིང་དང་ཚིག་ཅིག་སྐབས་འཕྲལ་དུ་མ་དྲན་པ་དེ་རེ་ཞིག་རྗེས་སུ་ལམ་དུ་འགྲོ་བ་དང་ངལ་གསོ་བྱེད་པའི་གནས་སྐབས་སུ་གློ་བུར་དུ་དྲན་སྐྱེད་བྱུང་བ་དང་།ཡང་ན་མ་ཡིག་གི་བརྗོད་དོན་སྒྱུར་བྱེད་སྐབས་རང་སྐད་ཀྱི་བརྡ་སྤྲོད་སྲོལ་དང་མཐུན་པའི་ཚིག་སྦྱོར་ཚུལ་དང་དཔེ་དོན་མཚུངས་པར་སྦྱོར་བའི་བརྗོད་པ་འདྲེན་སྟངས་འཚམ་པ་ཞིག་མ་རྙེད་པར་རེ་ཞིག་ཅམ་བཞག་བྱས་པའི་རྗེས་སུ་བྱ་བ་གཞན་ཞིག་སྒྲུབ་པའི་སྟབས་འགྲིག་ནས་སྟེས་དབང་གིས་རིག་པ་ཐོལ་བྱུམ་དུ་སྐྱེས་ཤིང་གང་འགབ་ཅི་འོས་ཀྱི་བསྒྱུར་ཐབས་རྙེད་པ་ལྟ་བུའོ།།མདོར་ན།ཐོལ་བྱུང་རྟོགས་པ་ནི་རང་ཡུལ་དུ་གྱུར་བའི་དོན་གྱི་ཁྱད་པར་རང་སྟོབས་ཀྱིས་མཐོང་བའི་རིག་པ་ཐོལ་དུ་སྐྱེས་པའི་སྣང་ཚུལ་ཞིག་ཡིན།ཚན་རིག་གོང་དུ་འཕེལ་བ་དང་མི་རྣམས་ཀྱི་ཤེས་སྟོབས་རྒྱས་ཤིང་མཐོང་ཐོས་ཉམས་རྟོགས་བྱུང་འབྲས་ཆེ་རུ་འགྲོ་བ་དེ་ནི་ཐོལ་བྱུང་རྟོགས་པ་རྒྱས་པའི་གཞི་རྐྱེན་དུ་གྱུར།ཐོལ་བྱུང་རྟོགས་པ་རྙེད་པ་ནི་ཡུན་རིང་རིག་པ་ཀུན་ལ་བསླབས་སྦྱངས་ཆེ་ཞིང་མངོན་གསུམ་ལག་ལེན་གྱི་མྱོང་སྟོབས་དང་ཁ་འབྲལ་དུ་མེད།རྒྱུམཚན་དེ་ལ་བརྟེན་ནསཐོལ་བྱུང་རྟོགས་པ་རྙེད་པའི་ཆོས་ཉིད་བསྡུས་ནས་བཤད་ན།ཡུན་རིང་བསགས་པ་དང་གོ་བུར་དུ་རྙེད་པ་ཡིནཞེས་མཁས་པ་ཚོས་བསྡོམས་ཚིག་བཞག་ཡོད།ཡུན་རིང་བསགསནི་དུས་ཡུན་རིང་མོའེ་ནང་རིག་པའི་སྒོ་ཀུན་ལ་སློབ་བརྩོན་བྱས་ནས་བསགས་པའི་ཤེས་རབ་ཀྱིཕྱོགས་མཚུངས་འདུས་ཆོསལ་ཟེར་བ་དང་།གློ་བུར་དུ་རྙེད་པནི་དོན་གྱི་ངོ་བོ་དང་ཁྱད་པར་དཔྱོད་པའི་རིག་པའི་ཀློང་བརྡོལ་བ་ལ་ཟེར་རོ།།